72 



Beskrivelsen af Næbbet samt Omtalen af Føddernes røde F'arve 

 peger jo tydelig nok paa Fløjlsanden (Oidemia fusca) , selv om 

 man undres over, at det bvide Vingespejl og Øjepletten ikke 

 omtales. Red. 



STØRRELSEN AF KRAGEN (CORVUS CORNIX) FRA NORD 

 TIL SYD. I September Maaned havde jeg i over 14 Dage 

 Lejlighed til daglig at iagttage ikke saa ganske faa Krager 

 (Corvus cornix) i Omegnen af Kemi og Archangel. Og jeg lagde 

 Mærke til, at saa godt som alle Individerne gennemgaaende 

 syntes noget større end de danske. I Modsætning hertil skal 

 jeg meddele følgende: Da vi 17 December laa til Ankers i 

 Bosporus udfor Constantinopel, hørte jeg om Morgenen høje 

 Krageskrig ude fra Dækket. Ved nærmere Eftersyn saa jeg en 

 Krage, der havde taget Plads paa Stormastens Fløjknap — det 

 var den, der skreg. Da den forekom mig paafaldende lille, fik 

 jeg Lyst til at se den nærmere efter og sikrede mig derfor dens 

 Person ved Hjælp af en lille Riffelkugle. Den viste sig ganske 

 rigtig at være overordentlig lille — omtrent af Størrelse som en 

 Allike (Corvus monediilaj, men ellers i Tegning ganske som en 

 dansk. Den maa vel have været Forløber for et større Morgen- 

 træk, thi umiddelbart derefter saa jeg det største Træk af Graa- 

 krager og Alliker, jeg i mine Dage har set. Det foregik lige ved 

 Daggry — og Trækket gik fra Europasiden til Asien. Under 

 øredøvende Larm ligesom væltede en bred Strøm af Fugle frem, 

 vel ca. 200 Meter i Bredde og uoverskuelig i Længde. Hvorlænge 

 det blev ved, kan jeg ikke sige, da tjenstlige Anliggender kaldte 

 mig bort efter ca. 10 Minutters Forløb; men da var der endnu 

 ingen Ende at øjne. At slutte efter den skudte Fugl at Kragen 

 er mindre mod Sj^d , kan man jo ikke, da det kan have været 

 et tilfældigt unormalt Eksemplar; men da jeg under Trækket 

 lagde. Mærke til, at Krage og Allike i Luften omtrent saa ud til 

 at have samme Størrelse, gaar jeg ud fra, at Forholdet virkelig 

 er saaledes, altsaa at Kragen er størst mod Nord og gradvis af- 

 tager i Størrelse mod Syd. ^ j ^aGARD. 



Det er muligt, at de Krager, Iagttageren har set, ere af Racen 

 Corvus cornix sardonius (Kleinschm.); denne beskrives (Hartert; 

 Vogel der palåarktischen Fauna, Heft I) som mindre end Corvus 

 cornix og skal høre hjemme paa Sardinien og Korsika; mulig- 



